Hina vanhu va Afrika-Dzonga hi fanele ku tidyondzisa ku hanya kahle na munhu un'wana na un'wana loyi a nga laha misaveni. Ku va hi ta kota ku hanyisana na vanhu lava nga na swirhalanganyi emirini, hi fanele ku tiva swilaveko na ku dyondza ririmi leri va ri tirhisaka. Vanhu lava nga kotiki ku vulavula va tirhisa swikoweto kasi lava nga voniki va tirhisa bureyili ku kuma mahungu. Swilo leswi hinkwaswo hi fanele ku swi dyondza. Lava nga kotiki ku famba hi voxe va fanele ku endleriwa swipfuneto leswi nga ta va pfuna ku va yisa lomu va ku lavaka. Leswi hi swona leswi nga ta pfuna leswaku hinkwerhu hi hanya hi tshunxekile. "Ku hava nkarhi," ku hlamula Mabasa, a ringeta ku tumbeta ku khunguvanyeka ka yena. "Xana wa swi tsundzuka leswaku mindzuku i sikunene xana? Hikwalaho ka leswi Rhumbuka a a ri wanuna wa ntiyiso, u byele dokodela leswaku yena u ta byela tiko hinkwaro ntiyiso mayelana na AIDS eka nhlengeletano ya vaakandhawu siku leri landzelaka. Kunene u vuye a endla tano. A va tsundzuxa ku ka va nga tirhisi masivi kumbe ku gega loko va vulavula hi ta AIDS. U va tivise hi ta swivangelo, khombo na ndlela leyi AIDS yi tlulelaka ha yona. U hetelele hi ku va tivisa leswaku yena u na yona AIDS. Ku suka kwalaho vanhu hinkwavo va sungurile ku n'wi venga, vaakandhawu, vadyondzisi, machudeni, vakereki na vanghana. Va hetelele hi ku n'wi pfalela gede leswaku a nga ngheni exikolweni va tlhela va hisa yindlu ya yena, va vula leswaku ku ta landzela yena. Rhumbuka u tsandzekile ku tiyisela mhaka leyi, hiloko a tihoxa endzilweni lowu a wu ri karhi wu hisa yindlu ya yena.